open-index/open-wikipedia-markdown huggingface dataset:
Αδμήτη (Ωκεανίδα)

Κατά την αρχαία Ελληνική μυθολογία η **Αδμήτη** (το όνομά της σημαίνει *"η ανέπαφη"* ή *"η ανύπαντρη"*, *"η αδάμαστη"*) ήταν μία από τις Ωκεανίδες, κόρη των Τιτάνων Ωκεανού και Τηθύος. Ήταν επίσης μία από τις συντρόφισσες της θεάς Περσεφόνης. Ο Υγίνος στην εισαγωγή του διηγήματός του, την ονομάζει Αδμήτο και είναι μια κόρη του Πόντου και της Θάλασσας.
## Παραπομπές


Κατηγορία:Ωκεανίδες
Καφενείο

Το **καφενείο** είναι κατάστημα στο οποίο σερβίρεται καφές.

Το καφενείο στην Ελλάδα συνήθως σερβίρει διάφορα είδη ελληνικού καφέ, όπως τον ελληνικό καφέ και φραπέ, καθώς και μπύρα, ρετσίνα και ούζο. Τα περισσότερα καφενεία παρέχουν μεζέ ή δωρεάν σνακ και σπάνια σερβίρουν γεύματα. Τα καφενεία παραδοσιακά ήταν οικογενειακές επιχειρήσεις και ήταν λιτά επιπλωμένα. Οι τοίχοι είναι συχνά ασβεστωμένοι. Τα καφενεία συχνά λειτουργούν ως κοινωνικά κέντρα των χωριών και των νησιών όπου βρίσκονται. Οι άνθρωποι κοινωνικοποιούνται μετά από τη δουλειά ή παίζουν ένα παιχνίδι καρτών. Κατά τους προηγούμενους αιώνες, το καφενείο ήταν μέρος όπου οι γυναίκες δεν ήταν ευπρόσδεκτες, αλλά τώρα στα καφενεία συχνάζουν και κορίτσια και γυναίκες. 

## Ετυμολογία
Η λέξη προέρχεται από την πρώιμη ελληνική *καφενές*, η οποία δανείστηκε από το τουρκικό *kahvehane* ή *kahvene*, το οποίο στη συνέχεια προέρχεται από το περσικό *qahveh-khaneh* (

## Εξωτερικοί σύνδεσμοι
* 

Κατηγορία:Καφέ
Κατηγορία:Ελληνική κουζίνα
Παντρεμένοι... με Παιδιά

Το ***Παντρεμένοι... με Παιδιά*** (πρωτότυπος αγγλικός τίτλος: *Married... with Children*) είναι αμερικανική κωμική τηλεοπτική σειρά που προβλήθηκε από το 1987 ως το 1997 στο κανάλι Fox.

Η σειρά αναφέρεται στη ζωή του Αλ Μπάντι, της συζύγου του Πέγκι, των παιδιών τους Κέλι και Μπαντ και των γειτόνων τους Στίβεν και Μάρσι, η οποία στην πορεία παντρεύεται τον Τζέφερσον.

## Απήχηση
Γνώρισε μεγάλη επιτυχία και προβλήθηκε σε πολλές χώρες του κόσμου, μεταξύ των οποίων και στην Ελλάδα. Το πρώτο επεισόδιο προβλήθηκε από τον ΑΝΤ1 το 1990.

## Διανομή ρόλων

## Βραβεία και διακρίσεις
Η σειρά έλαβε επτά υποψηφιότητες στις Χρυσές Σφαίρες: κωμικής σειράς, Α' Ανδρικού ρόλου (δύο φορές) και Α' Γυναικείου ρόλου (τέσσερις φορές). Επίσης, προτάθηκε επτά φορές για τα Βραβεία Έμμυ.

## Παραπομπές


Κατηγορία:Αμερικανικές τηλεοπτικές σειρές
Κατηγορία:Κωμικές τηλεοπτικές σειρές
Κατηγορία:Τηλεοπτικές σειρές του Fox
Κατηγορία:Sitcoms
Κατηγορία:Τηλεοπτικά προγράμματα που έγιναν κόμικς
Γουλιέλμος, αρχιεπίσκοπος του Μάιντς

Ο **Γουλιέλμος** (γερμ.: *Wilhelm*, 929 - 2 Μαρτίου 968) από τον Οίκο των Οθωνιδών ήταν αρχιεπίσκοπος του Μάιντς (954-968).

## Βιογραφία
Ήταν νόθος γιος του Όθωνα Α΄ δούκα της Σαξονίας και μίας Σλάβας ερωμένης του.

Το 954 απεβίωσε ο Φρειδερίκος του Οίκου των Ρέγκιναρ, αρχιεπίσκοπος του Μάιντς και ορίστηκε ο Γουλιέλμος ως νέος αρχιεπίσκοπος του Μάιντς. Ο πάπας Αγαπητός Β΄ έστειλε την έγκρισή του και τον έκανε αποστολικό αντιπρόσωπο (vicar) στη Γερμανία. Ο Όθων Α΄ τού απένειμε τον τίτλο του Αρχιερέα (arch-chaplain) της Αυλής.

Απεβίωσε το 968 στο Ρότλεμπεροντε και τάφηκε στο αββαείο του Αγ. Άλμπαν στο Μάιντς. Τον διαδέχθηκε ο Χάττο Β΄.

Ο πατέρας του νυμφεύτηκε δύο φορές και έκανε δύο γιους και δύο κόρες, από τις οποίες η Ματθίλδη που έγινε ηγουμένη στο αββαείο του Κέντλινμπερκ. Ο Όθων Α΄ έγινε βασιλιάς της Γερμανίας (962-973) και τον διαδέχθηκε ο γιος του Όθων Β΄ ως δούκας και βασιλιάς.

## Παραπομπές σε πηγές


Κατηγορία:Οίκος των Οθωνιδών
Λιουδόλφος της Σουηβίας

Ο **Λιουδόλφος** (γερμ.: *Liudolf*, 930 - 6 Σεπτεμβρίου 957) από τον Οίκο των Οθωνιδών ήταν δούκας της Σουηβίας (950-954). H εξέγερσή του το 953/4 οδήγησε σε μεγάλη κρίση το ανερχόμενο βασίλειο της Γερμανίας.

## Βιογραφία
Ήταν ο πρωτότοκος γιος του Όθωνα Α΄ δούκα της Σαξονίας και της πρώτης συζύγου του Ήντιθ των Ουέσσεξ, κόρης του Εδουάρδου του *πρεσβύτερου* βασιλιά των Αγγλο-Σαξόνων. Ο Όθων Α΄ έγινε το 936 βασιλιάς της Γερμανίας και ο Λιουδόλφος, ως διάδοχος, έλαβε ευρεία μόρφωση. Ο πατέρας του τον νύμφευσε το 947/948 με την Ίντα των Κορραδιδών, κόρη και κληρονόμο του Χέρμαν Α΄ δούκα της Σουηβίας· ο Χέρμαν Α΄ απεβίωσε το 949 και ο Λιουδόλφος τον διαδέχθηκε ως δούκας της Σουηβίας.

Το 950 απεβίωσε ο Λοθάριος Β΄ Μποζονιδών της Λομβαρδίας ("Ιταλίας")· τότε ο Βερεγγάριος Β΄ Ιβρέας φυλάκισε την χήρα εκείνου Αδελαΐδα των Παλαιών Γουέλφων και έγινε βασιλιάς της Ιταλίας. Η Αδελαΐδα ήταν συγγενής της Ίντας των Κορραδιδών και αδελφή του Κορράδου Α΄ της Βουργουνδίας, συμμάχου του Όθωνα Α΄. Ο βασιλιάς της Γερμανίας άρχισε να ετοιμάζει εκστρατεία εναντίον του Βερεγγάριου Β΄, όταν ο γιος του με Σουηβικό στρατό διέσχισε τις Άλπεις και εισέβαλε στη Λομβαρδία. Οι ευγενείς εκεί τον υποστήριξαν λίγο, έτσι τελικά αναγκάστηκε να ακολουθήσει τον επερχόμενο στρατό του πατέρα του. Η κίνηση αυτή του Λιουδόλφου δυσαρέστησε τον πατέρα του και τον θείο του Ερρίκο Α΄ δούκα της Βαυαρίας που ενδιαφερόταν για τη Βόρειο Ιταλία. 

Όταν το 951 έφτασε ο Όθων Α΄, νυμφεύτηκε την Αδελαΐδα, κληρονόμο του βασιλείου της Λομβαρδίας, αλλά ο Λιουδόλφος, που θεωρούσε τον εαυτό του βασιλιά της, θεώρησε το γάμο απειλή. Εόρτασε τα Χριστούγεννα ως βασιλιάς και όταν η Αδελαΐδα γέννησε το 952 και το 953 γιούς, ο Λιουδόλφος εξεγέρθηκε μαζί με τον σύζυγο της αδελφής του, τον Κορράδο δούκα της Λωρραίνης. Ο Όθων Α΄ και ο αδελφός του Ερρίκος Α΄ κατέστειλαν την εξέγερση και αφαίρεσαν τα δουκάτα από τους στασιαστές. Ο Λιουδόλφος συμφιλιώθηκε με τον πατέρα του, αλλά δεν έλαβε το δουκάτο του. 

Έκανε 2η εκστρατεία στη Λομβαρδία, υπέταξε πολλές πόλεις και ο Βερεγγάριος Β΄ διέφυγε. Ο Λιουδόλφος νίκησε στην Πόμπια, κοντά στη Νοβάρα, αλλά ασθένησε από πυρετό και απεβίωσε απροσδόκητα. Τάφηκε στο αββαείο του Αγ. Άλμπαν στο Μάιντς. Είχε ιδρύσει την Στουτγάρδη στη Βόρειο Γερμανία. Ο γιος του Όθων Α΄ έγινε αργότερα δούκας της Σαουβίας.

## Οικογένεια
Νυμφεύτηκε το 947/8 την Ίντα των Κορραδιδών, κόρη του Χέρμαν Α΄ δούκα της Σουηβίας και είχε τέκνα:
* Όθων Α΄ 954-982, δούκας της Σουηβίας και Βαυαρίας.
* Ματθίλδη, ηγουμένη στο αββαείο του Έσσεν.
* (;) Ρίχλιντ, παντρεύτηκε τον Κορράδο Α΄ δούκα της Σουηβίας.

## Υποσημειώσεις


## Αναφορές
*Schutz, Herbert (2010). The Medieval Empire in Central Europe: Dynastic Continuity in the Post-Carolingian Frankish Realm, 900-1300. Cambridge University Scholars.

Κατηγορία:Οίκος των Οθωνιδών
Κατηγορία:Δούκες της Σουηβίας
Φατμά Πεσέντ Χανιμεφέντι

Η **Φατμά Πεσέντ Χανιμεφέντι** (Οθ. Τούρκικα:فاطمة بيسند سيدة) (Τούρκικα: *Fatma Pesend Hanımefendi*, 13 Φεβρουαρίου 1876 - 5 Νοεμβρίου 1924) ήταν η ενδέκατη σύζυγος του σουλτάνου Αμπντούλ Χαμίτ Β΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Üçüncü İkbal Fatma Pesend Hanım Efendi Hazretleri***

## Βιογραφία
Η Φατμά Πεσέντ Χανιμεφέντι γεννήθηκε στις 13 Φεβρουαρίου 1876 στην Κωνσταντινούπολη, και ήταν κόρη του Σαμί Μπέη Ατσμπά και της συζύγου του Φατιμά Ισμαηλίεβνα Μαμλίεβα. Το πραγματικό της όνομα ήταν Φατμά Καντριγιέ. Είχε μακριά ξανθά μαλλιά. Ο πατέρας της ήταν ανιψιός της Βερντιτζανάν Καντινεφέντι, συζύγου του σουλτάνου Αμπντούλ Μετζίτ Α΄. 

Σε νεαρή ηλικία η Πεσέντ ήρθε σε επαφή με την τέχνη, και άρχισε να ζωγραφίζει σε ηλικία επτά ετών. Εκτός από την ζωγραφική λάτρευε και την ιππασία. Ωστόσο, πριν ο πατέρας της μπορέσει να την στείλει στους συγγενείς της στην Ευρώπη για εντατικότερες σπουδές, δόθηκε στο παλάτι όπου έμαθε την δικαστική κοινωνία. Παρόλα αυτά η Πεσέντ τράβηξε γρήγορα την προσοχή του Αμπντούλ Χαμίτ και στις 20 Ιουλίου 1896 παντρεύτηκαν στο Παλάτι Γιλντίζ, παρότι ο σουλτάνος ήταν 34 χρόνια μεγαλύτερος της. 

Ένα χρόνο αργότερα γέννησε το μοναδικό της παιδί, την Χατιτζέ Σουλτάν, αλλά το παιδί πέθανε οκτώ μήνες μετά. Μετά το θάνατο της Χατιτζέ, ο Αμπντούλ Χαμίτ θρήνησε πολύ το παιδί του και για αυτό διέταξε να χτίσουν ένα παιδιατρικό νοσοκομείο. Στην Πεσέντ ανατέθηκε η ηγεσία του νοσοκομείου μετά την ολοκλήρωση του.

H Φατμά Πεσέντ Χανιμεφέντι πέθανε στη βίλα της στο Βανικόϊ στις 5 Νοεμβρίου 1924 σε ηλικία 48 ετών. Είναι θαμμένη δίπλα στη μητέρα της, στο κοιμητήριο Καρατζαχμέτ στο Σκούταρι, μετά από αίτημα των αδελφών της.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Τσέρρικ

Το **Τσέρρικ **() είναι δήμος στον Νομό Ελμπασάν στην κεντρική Αλβανία. Σχηματίστηκε το 2015 με τη μεταρρύθμιση της τοπικής αυτοδιοίκησης από τη συγχώνευση των πρώην δήμων Τσέρρικ, Γκοστιμέ, Κλος, Μόλλας και Σαλές, και έγιναν δημοτικές ενότητες. Η έδρα του δήμου είναι η πόλη Τσέρρικ. Ο συνολικός πληθυσμός είναι 27.445 κάτοικοι (απογραφή του 2011), σε μια συνολική έκταση 189.65 τ.χλμ. Η ποδοσφαιρική ομάδα είναι η ΚΣ Τουρμπίνα Τσέρρικ. Το 1997, πραγματοποιήθηκε η Σφαγή του Τσέρρικ. 

## Γεωγραφία
Το Τσέρρικ βρίσκεται περίπου δέκα χιλιόμετρα νοτιοδυτικά της πόλης της Ελμπασάν, στην πεδιάδα νότια του Σκούμπιν.

## Οικονομία
Η πόλη αναπτύχθηκε γύρω από ένα διυλιστήριο πετρελαίου που άρχισε να λειτουργεί το 1956 και είχε παραγωγή 1.500 τόνων την ημέρα στο αποκορύφωμά του. Μαζί με αυτό, το διυλιστήριο παρήγαγε λιπαντικά έλαια από το 1962 και σαπούνι από το 1965. Το διυλιστήριο έκλεισε στην δεκαετία του 1990 και η πόλη έχει χάσει το μεγαλείο της από τότε. Ως αποτέλεσμα, η ανεργία είναι σήμερα πολύ υψηλή.

## Αξιοσημείωτα άτομα
* Ραϊμόντα Μπούλκου, ηθοποιός
* Αρμάντο Σαντίκου, ποδοσφαιριστής

## Παραπομπές


Τσερρι
Φρούριο του Ούζιτσε

Το **Φρούριο του Ούζιτσε** (σερβικά κυριλλικά: , σερβικά λατινικά: ), επίσης γνωστό ως *Στάρι Γκραντ* (), είναι φρούριο ευρισκόμενο στο Ούζιτσε της Σερβίας. Είναι καταγεγραμμένο εντός του καταλόγου των πολιτισμικών μνημείων μείζονος σημασίας της Δημοκρατίας της Σερβίας.

## Περιγραφή
Το φρούριο του Ούζιτσε αποτελεί χαρακτηριστικό παράδειγμα της σερβικής μεσαιωνικής αρχιτεκτονικής. Ευρίσκεται επί ενός απόκρυμνου βράχου ο οποίος επιβλέπει την πόλη, ενώ είναι περιτριγυρισμένο σε τρεις πλευρές του από τον ποταμό Τζέτινγια. Αποτελείται, σήμερα, από αριθμό ερειπωμένων κτιριακών κατασκευών, μεταξύ των οποίων το κυρίως φρούριο, καθώς και τα αμυντικά τείχη του. 

## Ιστορία
thumb|left|upright=0.6|Άποψη του φρουρίου το 1864.

Σύμφωνα με ορισμένους ιστορικούς, το φρούριο φέρεται να ανεγέρθηκε μεταξύ του 12ου και του 13ου αιώνα, προκειμένου να επιβλέπει τις γειτονικές εμπορικές οδούς, καθώς και την πόλη του Ούζιτσε. Ωστόσο, αναφορά στο όνομά του εντός των πηγών της εποχής γίνεται για πρώτη φορά κατά την διάρκεια του δεύτερου μισού του 14ου αιώνα ως κτήση του Σέρβου Ζουπάνου Νίκολα Αλτομάνοβιτς, μέλους της Δυναστείας των Βογίνοβιτς, ο οποίος είχε υπό τον έλεγχό του ευρείες εκτάσεις, οι οποίες εκτείνονταν από τα όρη Ρούντνικ, τις περιοχές του Πόλιμλγιε και του Πόντρινγιε, τα ανατολικά της Ερζεγοβίνης, μαζί με το Τρέμπινγιε, έως το Κόναβλε και την Ντρατσέβιτσα, τα σύνορα της Δημοκρατίας της Ραγούσας. Ο Νίκολα Αλτομάνοβιτς κλήθηκε να αντιμετωπίσει στράτευμα ευρισκόμενο υπό την ηγεσία του Σέρβου Πρίγκιπα, Λάζαρ Χρεμπελγιάνοβιτς (1353-1377), καθώς και του Βασιλέα της Βοσνίας, Τβρτκο Α΄ (1353-1391), οι οποίοι έχαιραν ενισχύσεων προερχόμενων από τον Βασιλέα της Ουγγαρίας, Λουδοβίκου Α΄ της Ουγγαρίας (1342-1383), ο οποίος είχε ορίσει τον Μπαν της Μάτσβα, Νίκολα Γκοργιάνσκι ως αρχηγό των δυνάμεων που θα απέστελλε προς ενίσχυση των συμμάχων του, όπου, εγκλωβισμένος εντός του φρουρίου του Ούζιτσε, συνελήφθη ως αιχμάλωτος και καταδικάστηκε σε τύφλωση.

Για διάστημα μεγαλύτερο των πέντε αιώνων, το φρούριο τελούσε υπό την κυριαρχία των Οθωμανών. Γκρεμίστηκε τον Ιανουάριο του 1863, στην διάρκεια της ίδιας περιόδου μαζί με ακόμη έξι φρούρια, σύμφωνα με τους όρους της συνθήκης ειρήνης η οποία υπεγράφη από τον Πρίγκιπα Μιχαήλ Ομπρένοβιτς, όταν οι Τούρκοι εγκατέλειψαν οριστικά το φρούριο.

## Δείτε επίσης
* Ούζιτσε
* Ιστορία της Σερβίας
* Φρούρια της Σερβίας

## Παραπομπές


## Πηγές

*  John Van Antwerp, *The Late Medieval Balkans : A Critical Survey from the Late Twelfth Century to the Ottoman Conquest*, The University of Michigan Press, 1994 
*  Aleksandar Deroko, *Srednjevekovni gradovi u Srbiji, Crnoj Gori i Makedoniji*, Belgrade, 1950

## Εξωτερικοί Σύνδεσμοι
*  Ιστοσελίδα
*  Σημείωση
*  Uzice.net - Στάρι Γκραντ

Κατηγορία:Στρατιωτική αρχιτεκτονική του Μεσαίωνα
Ουζιτσε
Κατηγορία:Αρχιτεκτονική στο Ούζιτσε
Κατηγορία:Ιστορία του Ούζιτσε
Κατηγορία:Πολιτισμικά μνημεία μείζονος σημασίας στη Σερβία
Κατηγορία:Τουρισμός στη Σερβία
Φράξια Μηδενιστών

Η **Φράξια Μηδενιστών** (αγγλικά: Nihilist Faction) ήταν μια μηδενιστική αναρχική οργάνωση στην Ελλάδα που σχηματίστηκε το 1996, η οποία ανέλαβε την ευθύνη για την βομβιστική επίθεση των γραφείων της IBM στις 28 Μαΐου 1996 στην Αθήνα. Η επίθεση προκάλεσε εκτεταμένες δομικές βλάβες, αλλά χωρίς τραυματισμούς.

Το 2008 αναρχικοί και αντικαπιταλιστές διαπράττουν περίπου 180 επιθέσεις εμπρησμού που πραγματοποιήθηκαν υπό την επωνυμία «Συνωμοσία των Πυρήνων της Φωτιάς». Οι επιθέσεις αφορούσαν τράπεζες, αντιπροσώπους αυτοκινήτων, εμπορικά κέντρα, κυβερνητικά ιδρύματα, αστυνομικά τμήματα, γραφεία πολιτικών κομμάτων, σπίτια πολιτικών, δικαστές, εγκληματολόγους και δημοσιογράφους, ιδιωτικές εταιρείες ασφαλείας και επιχειρήσεις που στεγάζουν φυλακές.

## Πηγές
* Patterns of Global Terrorism 1996
* TRAC
*Ανάληψη ευθύνης Συνωμοσία πυρήνων της φωτιάς και Φράξια Μηδενιστών https://www.tovima.gr/2009/07/18/archive/i-synwmosia-pyrinwn-tis-fwtias-kai-i-fraksia-midenistwn-anelaban-apo-koinoy-tin-eythyni-gia-tin-epithesi-sto-spiti-twn-prwin-yfypoyrgoy-eswterikwn-k-p-xinofwti

Κατηγορία:Αναρχικές οργανώσεις στην Ελλάδα
Κατηγορία:Τρομοκρατία στην Ελλάδα
Όθων Α΄ της Σουηβίας και Βαυαρίας

Ο **Όθων Α΄** (, 954 - 31 Οκτωβρίου / 1 Νοεμβρίου 982) από τον Οίκο των Οθωνιδών ήταν δούκας της Σουηβίας (973-982) και δούκας της Βαυαρίας (976-982).

## Βιογραφία
Ήταν ο μόνος γιος του Λιούντολφ, δούκα της Σουηβίας και της Ίντα των Κορραδιδών, κόρης του Χέρμαν Α΄ δούκα της Σουηβίας. Αδελφή του ήταν η Ματθίλδη, ηγουμένη του αββαείου του Έσσεν.

Ο πατέρας του απεβίωσε το 957 και τον άφησε 3 ετών. Ο Όθων μεγάλωσε στην Αυλή του πάππου του Όθωνα Α΄ της Γερμανίας, ο οποίος τον μεγάλωσε μαζί με τον γιο του Όθωνα Β΄. Αυτός ήταν ένα έτος μικρότερος του Όθωνα, που τον έβλεπε ως αδελφό μάλλον παρά ως θείο. 

Ο Λιούντολφ είχε εξεγερθεί εναντίον του πατέρα του Όθωνα Α΄ της Γερμανίας και για τιμωρία τού αφαιρέθηκε το δουκάτο και δόθηκε στον Μπούρχαρτ Γ΄. Αυτός απεβίωσε το 973 άτεκνος και ο Όθων Β΄, που είχε γίνει εντωμεταξύ βασιλιάς της Γερμανίας, έδωσε το δουκάτο στον Όθωνα. Ο Όθων έγινε ο έμπιστος του βασιλιά. Το 976 εξεγέρθηκε ο Ερρίκος Β΄ ο *εριστικός*, δούκας της Βαυαρίας και ο βασιλιάς τον φυλάκισε και έδωσε το δουκάτο του στον Όθωνα. Έγινε έτσι δούκας Σουηβίας και Βαυαρίας. Ενόσω ο Όθων Β΄ έλλειπε σε εκστρατεία, εξεγέρθηκαν ο Ερρίκος Α΄ επίσκοπος του Άουγκσμουργκ, ο Ερρίκος Β΄ που είχε αποφυλακιστεί και ο Ερρίκος Γ΄ της Καρινθίας, το 977. Το επόμενο έτος τους πολιόρκησε διαδοχικά στο Πσσσάου και τους συνέτριψε. Έστειλε στρατό για ενίσχυση στον Όθωνα Β΄.

Το 980 ακολούθησε τον Όθωνα Β΄ στην εκστρατεία του στη Νότιο Ιταλία, εναντίον των Ρωμαίων (Βυζαντινών) και των Αράβων (Σαρακηνών) στη Σικελία. Οι Γερμανοί ηττήθηκαν από τους Ρωμαίους στον Κρότωνα (982) και μετά τους επιτέθηκαν οι Άραβες, αλλά ο Όθων γλίτωσε με τραύματα. Κατά την επιστροφή στη Γερμανία, απεβίωσε από αυτά στη Λούκκα. Το συμβάν αναφέρεται στο *Αγγλο-Σαξονικό Χρονικό*, έκδοση Άμπινγκντον. Το σώμα του μεταφέρθηκε στο Ασάφενμπουργκ, στον εκεί ναό των Αγ. Πέτρου & Αλεξάνδρου, που είχε γενναιόδωρα ευεργετήσει. 

Ο Όθων και η αδελφή του Ματθίλδηείχαν δωρήσει έναν πολύτιμο λιθοκόλλητο σταυρό, στον καθεδρικό του Έσσεν. Φυλάσσεται στο εκεί θησαυροφυλάκιο και στο κάτω μέρος εμφανίζονται οι δύο δωρητές.

Δεν νυμφεύτηκε και δεν είχε απογόνους.

## Υποσημειώσεις


## Πηγές
* Duckett, Eleanor Shipley (1967). Death and Life in the Tenth Century. Ann Arbor: University of Michigan Press.
*Stälin, Paul Friedrich von (1886). "Otto I., Herzog von Schwaben und von Baiern". Allgemeine Deutsche Biographie. 24. Historischen Kommission bei der Bayerischen Akademie der Wissenschaften. pp. 725–26.
*Swanton, Michael James (1998). The Anglo-Saxon Chronicle. New York: Routledge.
*Whitbread, L. (1959). "Æthelweard and the Anglo-Saxon Chronicle". The English Historical Review. 74 (293): 577–89. doi:10.1093/ehr/lxxiv.293.577.
*Zotz, Thomas (1998). "Otto I.". Neue Deutsche Biographie. 19. pp. 694–95.

Οθων Α
Oθων Α
Ολλανδικό πρωτάθλημα ποδοσφαίρου ανδρών 1995-96

Το **Ολλανδικό πρωτάθλημα ποδοσφαίρου ανδρών 1995-96** ή αλλιώς η **Ερεντιβίζιε 1995-96** ήταν το 40ο πρωτάθλημα Ερεντιβίζιε. Ξεκίνησε στις 13 Ιανουαρίου 1995 με τον αγώνα Φέγενορντ-Μπρέντα, συνεχίστηκε έπειτα από τις 18 Αυγούστου και ολοκληρώθηκε στις 5 Μαΐου 1996. Επιπρόσθετα, από αυτή τη σεζόν τέθηκε σε ισχύ το σύστημα βαθμολογίας 3-1-0 (3 βαθμοί για νίκη, 1 βαθμός για ισοπαλία και 0 βαθμοί για ήττα).

Νικητής αναδείχθηκε ο Άγιαξ για 26η φορά στην ιστορία του, ενώ υποβιβάστηκε στην Εέρστε Ντιβίζιε η Γκο Αχέντ Ιγκλς. Την είσοδο στο Τσάμπιονς Λιγκ 1996-97 κέρδισε ο Άγιαξ, στο Κύπελλο ΟΥΕΦΑ 1996-1997 οι Φέγενορντ και Ρόντα, στο Κύπελλο Κυπελλούχων 1996-97 η Αϊντχόφεν, ενώ στο Κύπελλο Ιντερτότο 1996 οι Χέρενφεν και Χρόνινγκεν.

## Ομάδες
Συνολικά 18 ομάδες αγωνίστηκαν στη συγκεκριμένη σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 1994-95.

## Βαθμολογία

## Αποτελέσματα

Πράσινο: Νίκη γηπεδούχου ομάδας
Μπλε: Ισοπαλία
Κόκκινο: Νίκη φιλοξενούμενης ομάδας 

## Play Offs ανόδου/υποβιβασμού

## Παραπομπές

## Εξωτερικοί σύνδεσμοι
*RSSSF

Κατηγορία:Έρεντιβιζι
Κατηγορία:Εγχώρια ποδοσφαιρικά πρωταθλήματα 1995-1996
Κρισναμούρτι

: *Για τον φιλόσοφο, δείτε [[Τζίντου Κρισναμούρτι]]*

Το **Κρισναμούρτι** είναι όνομα της νότιας Ινδίας. Έχει διάφορες ορθογραφικές παραλλαγές.

## Παραλλαγές
Τα παρακάτω είναι μια ενδεικτική λίστα. Ορισμένες παραλλαγές διαχωρίζουν τα στοιχεία ονόματος, π.χ. Κρίσνα Μούρτι.

Krishnamoorthi, Krishnamoorthy, Krishnamoorti, Krishnamoorty, Krishnamurthi, Krishnamurthy, Krishnamurty.

## Ετυμολογία και χρήση
Προέρχεται από την λέξη Κρίσνα, μια από τις ινδουιστικές θεότητες, και από τον σανσκριτικό όρο μούρτι. Μια βασική λεξιλογική έννοια του μούρτι είναι "μορφή" ; ωστόσο η λέξη αυτή μεταφράζεται ως "στη μορφή του Κρίσνα". Στις περισσότερες περιπτώσεις είναι ένα δεδομένο όνομα. Μπορεί επίσης να είναι ένα οικογενειακό όνομα ή μπορεί να έχει δυτικοποιηθεί σε επώνυμο.

## Παραπομπές
* Monier-Williams, Monier (1964) [originally published 1872]. "Mūrti" (pdf). *A Sanskrit-English dictionary: etymologically and philologically arranged with special reference to cognate indo-european languages*. Revised by Cappeler, Carl; Leumann, Ernst; and others (reprint of 1899 "New revised" ed.). Oxford: Clarendon Press. p. 824

Κατηγορία:Γεωγραφία της Ινδίας
Οικία Τσίντσαρ

Η **Οικία Τσίντσαρ** (σερβικά κυριλλικά: , σερβικά λατινικά: ) ευρίσκεται στη Γκρότσκα της Σερβίας, εντός του Δήμου της Γκρότσκα και των εδαφών της Πόλεως του Βελιγραδίου. Ανεγερθείσα κατά την διάρκεια του πρώτου μισού του 19ου αιώνα, είναι καταγεγραμμένη εντός του καταλόγου των πολιτισμικών μνημείων μείζονος σημασίας της Δημοκρατίας της Σερβίας, καθώς και του καταλόγου των πολιτισμικών αγαθών της Πόλεως του Βελιγραδίου.

## Περιγραφή
Η Οικία Τσίντσαρ, ευρισκόμενη επί του αριθμού 9 της Οδού *17. Όκτομπρα* στη Γκρότσκα, ανεγέρθηκε κατά την διάρκεια του πρώτου μισού του 19ου αιώνα για λογαριασμό πλουσίου εμπόρου της εποχής εκείνης.

Η οικία διαθέτει τέσσερα δωμάτια, μεταξύ των οποίων το « δωμάτιο με το τζάκι », ενώ διαθέτει, επίσης, πρόστεγο και σαχνισιά. Διαθέτει, επίσης, υπόγεια αποθήκη. Πρόκειται για ξύλινη κατασκευή αποτελούμενη από ξύλα, ενώ οι τοίχοι της είναι παραγεμισμένοι με αχυροπηλό. Η, χωρισμένη σε τέσσερα διαφορετικά τμήματα, στέγη είναι καλυμμένη με κεραμίδια.
	
## Δείτε επίσης
* Πολιτισμικά μνημεία της Πόλεως του Βελιγραδίου
* Αρχιτεκτονική στο Βελιγράδι

## Παραπομπές


Κατηγορία:Πολιτισμικά μνημεία μείζονος σημασίας στη Σερβία
Κατηγορία:Πολιτισμικά μνημεία στη Γκρότσκα
Γιορντάνκα Ντόνκοβα

Η **Γιορντάνκα Ντόνκοβα** (βουλγαρικά: Йорданка Донкова, γενν. 28 Σεπτεμβρίου 1961) είναι Βουλγάρα πρώην αθλήτρια του στίβου, και συγκεκριμένα εμποδίστρια, που κέρδισε ένα χρυσό και ένα χάλκινο μετάλλιο σε Ολυμπιακούς Αγώνες, καθώς και 9 μετάλλια σε ευρωπαϊκά πρωταθλήματα κλειστού και ανοικτού στίβου. Επιπλέον, κατέρριψε τέσσερις φορές το παγκόσμιο ρεκόρ στο κυρίως αγώνισμά της, τα 100 μέτρα με εμπόδια, τις τρεις μέσα σε ένα μόνο έτος (1986), ενώ το τέταρτο ρεκόρ της παρέμεινε ακατάρριπτο μέχρι το 2016.

## Βιογραφικά στοιχεία
Κατά την παιδική της ηλικία η Ντόνκοβα υπέστη ένα ατύχημα, που είχε ως αποτέλεσμα να χάσει δύο δάχτυλα του δεξιού της χεριού.

Μετά τους Ολυμπιακούς Αγώνες της Σεούλ το 1988, η Ντόνκοβα δέχθηκε μία πρόταση να μεταναστεύσει στις ΗΠΑ και να αγωνίζεται με την αμερικανική ομάδα, αλλά αρνήθηκε να αλλάξει υπηκοότητα και συνέχισε να εκπροσωπεί τη Βουλγαρία.

Σήμερα η Ντόνκοβα έχει τρία παιδιά: τον ποδοσφαιριστή Ζίβκο Ατανάσοφ (γενν. 1991) και τις δίδυμες Ντανιέλα και Ντεσισλάβα (γενν. 1996).

## Οι μεγαλύτερες διακρίσεις της

C.R. = Ρεκόρ αγώνων

## Ρεκόρ
Στα 100 μέτρα με εμπόδια η Ντόνκοβα αρχικά ισοφάρισε, στις 13 Αυγούστου 1986, το παγκόσμιο ρεκόρ της Πολωνίδας Γκραζίνα Ράπστιν, που ήταν 12,36 δευτερόλεπτα και είχε σημειωθεί στις 13 Ιουνίου 1980. Λίγες μόνο ημέρες αργότερα, σημείωσε δύο παγκόσμια ρεκόρ την ίδια ημέρα. Αναλυτικότερα οι 4 καταρρίψεις του παγκόσμιου ρεκόρ από τη Ντόνκοβα έχουν ως εξής:

* 12,35 δευτερόλεπτα : 17 Αυγούστου 1986, Κολωνία
* 12,29 δευτ. : 17 Αυγούστου 1986, Κολωνία
* 12,26 δευτ. : 7 Σεπτεμβρίου 1986, 45οι Βαλκανικοί Αγώνες Στίβου, Λιουμπλιάνα
* 12,21 δευτ. : 20 Αυγούστου 1988, Στάρα Ζαγόρα

Η τελευταία επίδοση καταρρίφθηκε 28 χρόνια αργότερα, στις 22 Ιουλίου 2016, από την Αμερικανίδα Κέντρα Χάρισον στο Γκραν Πρι του Λονδίνου. Παραμένει ωστόσο ακόμα ως ρεκόρ Ευρωπαϊκού Πρωταθλήματος Στίβου (Πανευρωπαϊκών Αγώνων Στίβου) η επίδοση της Ντόνκοβα με 12,38 δευτερόλεπτα από τις 29 Αυγούστου 1986.

## Παραπομπές


## Βιβλιογραφία
*

## Εξωτερικοί σύνδεσμοι
* Το «προφίλ» της αθλήτριας στον ιστότοπο της IAAF
* Αγώνες της στο ''YouTube'' (με σχολιασμό στην ισπανική γλώσσα)

Κατηγορία:Βούλγαροι αθλητές του στίβου
Κατηγορία:Εμποδιστές
Κατηγορία:Χρυσοί Ολυμπιονίκες του στίβου
Κατηγορία:Χάλκινοι Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1980
Κατηγορία:Αθλητές του στίβου στους Θερινούς Ολυμπιακούς Αγώνες 1988
Κατηγορία:Αθλητές του στίβου στους Θερινούς Ολυμπιακούς Αγώνες 1992
Ντόνκοβα Γιορντάνκα
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Πρωταθλητές Ευρώπης στον στίβο
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Survivor Ελλάδας

Το ***Survivor Ελλάδας*** () είναι η ελληνική εκδοχή του ομώνυμου ριάλιτι επιβίωσης και είναι βασισμένο στην πρωτότυπη εκδοχή Expedition Robinson (αποστολή Robinson) που προβάλλεται στη Σουηδία. Στην Ελλάδα προβλήθηκε για πρώτη φορά το 2003 και μέχρι σήμερα έχουν προβληθεί 12 κύκλοι.

## Ιστορικό
Οι κύκλοι 1 έως 4 προβλήθηκαν από το Mega, το διάστημα 2003-2006, καθώς και το 2010, τότε με αλλαγμένο εντελώς τον τίτλο ως *Παταγονία: Η άκρη του Κόσμου*, το οποίο δεν είχε την αναμενόμενη τηλεθέαση, και ολοκληρώθηκε πολύ γρήγορα. Έκτοτε μετά την ολοκλήρωση της *Παταγονίας*, το Mega αποφάσισε τελικά και εγκατέλειψε οριστικά το πρότζεκτ του *Survivor*, κυριότερα για οικονομικούς λόγους, ενώ τότε το κανάλι σταμάτησε και όλες τις ακριβές παραγωγές, και περιορίστηκε σε πιο φθηνά προγράμματα.

Στις αρχές του 2017, ανακοινώθηκε, ότι τα αποκλειστικά δικαιώματα του reality, τα αγόρασε η τηλεόραση του ΣΚΑΪ, ο οποίος μετέδωσε τον πέμπτο κύκλο, ενώ παράλληλα το Survivor Ελλάδας, επανήλθε μετά από 7 χρόνια απουσίας στους τηλεοπτικούς δέκτες με διαφορετική συνταγή. Λόγω υψηλής αποδοχής και τηλεθέασης από το κοινό, το παιχνίδι συνεχίστηκε και με έκτο κύκλο το 2018 και με έβδομο το 2019 που δεν είχε επιτυχία και το κανάλι αποφάσισε να μην βγάλει το πρόγραμμα τη σεζόν 2019-2020 κάτι που προκάλεσε την αντίδραση του παραγωγού Ατζούν Ιλιτζαλί. Το πρόγραμμα επέστρεψε τελικά με τον όγδοο κύκλο το 2020-2021 και τον ένατο το 2021-2022. Στις 8 Ιανουαρίου 2023 ξεκίνησε νέος κύκλος του ριάλιτι με την Αll star εκδοχή του και την επιστροφή 39 παικτών που συμμετείχαν τις σεζόν 5 με 9. Στην Κύπρο, το Survivor προβάλλεται ανελλιπώς, από το 2017, από τον τηλεοπτικό σταθμό Sigma, κατόπιν επίσημης συνεργασίας με τον ΣΚΑΪ στην Ελλάδα.

Την παρουσίαση των πρώτων δύο κύκλων ανέλαβε ο τηλεπαρουσιαστής Γρηγόρης Αρναούτογλου, του τρίτου κύκλου ο ηθοποιός Κωνσταντίνος Μαρκουλάκης, του τέταρτου ο ηθοποιός Γιάννης Αϊβάζης και από τον πέμπτο έως τον έβδομο ο τηλεπαρουσιαστής Σάκης Τανιμανίδης. Σημερινός, παρουσιαστής από τον 8ο κύκλο και έπειτα, είναι ο Γιώργος Λιανός, ο οποίος αποτέλεσε συμπαρουσιαστής, του έκτου και του έβδομου. Οι δυο πρώτοι κύκλοι γυρίστηκαν στη Μαλαισία, ο 3ος στον Παναμά, ο 4ος στην Αργεντινή, ενώ από τον 5ο κύκλο, μέχρι και σήμερα, στη Δομινικανή Δημοκρατία.

## Επισκόπηση εκπομπής

# Ο 3ος κύκλος προβλήθηκε, το 2006, από το MEGA και ο 7ος κύκλος, το 2019, από τον ΣΚΑΪ με τον ίδιο τίτλο: **Survivor Ελλάδα - Τουρκία**. Η κάθε χώρα είχε τον δικό της παρουσιαστή.
# Ο 4ος κύκλος (γνωστός και ως **Survivor: Παταγονία**) προβλήθηκε, από το MEGA, με τον τίτλο **Παταγονία - Η άκρη του κόσμου**.
# Στον 7ο κύκλο υπήρξαν 2 νικητές, ένας για την Ελληνική πλευρά του παιχνιδιού και ένας για την Τουρκική.

## Παραπομπές


Κατηγορία:Survivor Ελλάδας
Κατηγορία:Ελληνικά ριάλιτι σόου του ΣΚΑΪ
Βερνάρδος της Ιταλίας

O **Βερνάρδος**, γαλλ. Bernard (797 - 17 Απριλίου 818) από τον Οίκο των Καρολιδών ήταν βασιλιάς των Λομβαρδών (810-818). Όταν ο θείος του Λουδοβίκος Α΄ ο *Ευσεβής* βασιλιάς των Φράγκων με την *Αυτοκρατορική Διάταξη* τον έκανε υποτελή τού γιού του Λοθαρίου Α΄ της Μέσης Φραγκίας, ο Βερνάρδος συνωμότησε εναντίον του. Το σχέδιο αποκαλύφθηκε και ο Βερνάρδος τυφλώθηκε και απεβίωσε από αυτό.

## Βιογραφία
Γεννήθηκε στο Βερμαντουά της Πικαρδίας και ήταν νόθος γιος του Πεπίνου των Λομβαρδών ("της Ιταλίας") και μίας ερωμένης του. Το 810 ο πατέρας του ασθένησε στην πολιορκία της Βενετίας και απεβίωσε. Του Βερνάρδου, αν και νόθου, του επετράπη από τον πάππο του Καρλομάγνο η διαδοχή στη Λομβαρδία (Βόρεια Ιταλία). Ο πάππος του ήταν συγκυβερνήτης ως την ενηλικίωση (το 814) του Βερνάρδου. 

Το 814 απεβίωσε ο Καρλομάγνος και τον διαδέχθηκε στη Φραγκία ο νεότερος, γνήσιος γιος Λουδοβίκος Α΄ των Φράγκων, ο οποίος με την *Αυτοκρατορική Διάταξη* καθόριζε το μέλλον του βασιλείου: το μεγαλύτερο μέρος θα πήγαινε στον πρωτότοκο γιο του Λοθάριο Α΄ και ο Βερνάρδος βασιλιάς της Λομβαρδίας θα ήταν υποτελής του. Αυτό θεωρήθηκε επιρροή της συζύγου τού Λουδοβίκου Α΄, της Ερμενγάρδης. Αν και η Διάταξη δεν άλλαζε κάτι ουσιαστικά, ο Βερνάρδος παραπονέθηκε και άρχισε να μηχανορραφεί εναντίον του με άλλους τρεις μεγιστάνες. Πληροφορίες έφτασαν στον Λουδοβίκο Α΄ ότι σχεδιάζεται ανεξαρτητοποίηση και αυτός αμέσως εκστράτευσε νοτιότερα. Οι συνωμότες αιφνιδιάστηκαν και ταξίδευσαν στο Σαλόν να τον συναντήσουν· δικάστηκαν και καταδικάστηκαν σε θάνατο και ο Λουδοβίκος Α΄ από επιείκεια μετέτρεψε την ποινή τους σε τύφλωση. Η διαδικασία τραυμάτισε τον Βερνάρδο, που δύο ημέρες μετά απεβίωσε το 818. Ύποπτος συνεργάτης τους θεωρήθηκε και ο Θέοδουλφ επίσκοπος της Ορλεάνης, που φυλακίστηκε και σύντομα απεβίωσε. 

Ο Λουδοβίκος Α΄ είχε δύο νόθου αδελφούς, που τους έκειρε μοναχούς και τους έκλεισε σε μονές. Το βασίλειο της Λομβαρδίας απορροφήθηκε σε αυτό των Φράγκων, το οποίο δόθηκε στον Λοθάριο Α΄. Το 822 ο Λουδοβίκος Α΄ εξομολογήθηκε δημόσια στο Ατινύ ότι είναι ένοχος που σκότωσε τον ανιψιό του και καλωσόρισε τους δύο νόθους αδελφούς του στην ευμένειά του. Οι ιστορικοί λένε ότι αυτό τον έκανε ευάλωτο στην κυριαρχία των κληρικών και μείωσε το κύρος του και την εκτίμηση, σεβασμό που του είχαν οι Φράγκοι ευγενείς. Μερικοί ιστορικοί λένε πως η απειλή εναντίον του ήταν σοβαρή και η συγχώρεσή του έφερε την ισορροπία.

## Οικογένεια
Νυμφεύτηκε την Κουνιγκούντα (του Λον;) και είχε τέκνα:
* Πεπίνος 817-μετά το 850, κόμης του Βερμαντουά.

## Αναφορές στις πηγές


## Πηγές
*McKitterick, Rosamond, The Frankish Kingdoms under the Carolingians
*Riché, Pierre, The Carolingians
*McKitterick, Rosamond, The New Cambridge History, 700–900

Κατηγορία:Δυναστεία των Καρολιδών
Μαλγασική γλώσσα

Η **μαλγασική γλώσσα** ανήκει στην αυστρονησιακή ομάδα γλωσσών και είναι η εθνική γλώσσα της Μαδαγασκάρης. Είναι το δυτικότερο μέλος της υποομάδας Μαλάι-Πολυνησιακά που ανήκει στην αυστρονησιακή ομάδα. Η διαφορετικότητα της γλώσσας από τις γειτονικές αφρικάνικες γλώσσες επισημάνθηκε το 1708 από τον Ολλανδό λόγιο Άντριαν Ρέλαντ. Σχετίζεται πολύ με τις Μαλάι-Πολυνησιακές γλώσσες της Ινδονησίας, της Μαλαισίας και των Φιλιππίνων, και πιο στενά με τις ανατολικές γλώσσες Μπαρίτο που μιλιούνται στον νησί Βόρνεο, με εξαίρεση τις πολυνησιακές μορφοφωνητικές διαφορές που έχει.  Σύμφωνα με τον Ρότζερ Μπλεντς η πρώιμη μορφή της γλώσσας που μιλιότανε στη Μαδαγασκάρη μπορεί να μην είχε αυστρονησιακά γλωσσικά υποστρώματα.
 
## Ιστορία

Η Μαδαγασκάρη κατοικήθηκε για πρώτη φορά από ανθρώπους της θαλάσσιας νοτιοανατολικής Ασίας που περάσανε μέσα από το νησί Βόρνεο. Οι μεταναστεύσεις συνεχίστηκαν κατά τη διάρκεια της πρώτης χιλιετίας όπως επιβεβαιώθηκε από ερευνητές γλωσσολόγους που κατέδειξαν την κοντινή σχέση μεταξύ της μαλγασικής γλώσσας με την παλιά γλώσσα Μαλάι και την παλιά Τζαβανέζικη εκείνης της περιόδου. Αρκετά αργότερα, περίπου το 1000, οι αρχικοί κάτοικοι αυστρονησιακής καταγωγής αναμίχθηκαν με κατοίκους αραβικής και μπαντού καταγωγής, μεταξύ άλλων. Υπάρχει ένδειξη ότι οι προκάτοχοι των μαλγασικών διαλέκτων έφτασαν πρώτα στο νότιο πέρασμα της ανατολικής ακτογραμμής της Μαδαγασκάρης.

Η μαλγασική γλώσσα έχει παράδοση στις προφορικές τέχνες, τις ποιητικές ιστορίες και τους μύθους. Η πιο γνωστή ιστορία είναι το εθνικό έπος που λέγεται *[[Ιμπόνια]]* και μιλά για έναν παραδοσιακό ήρωα μαλγασικής καταγωγής με το ίδιο όνομα.

## Παραπομπές



Κατηγορία:Γλώσσες της Μαδαγασκάρης
Αυτοκινητάμαξα Σειράς 3001-3003 ΟΣΕ (Billard)

Η **σειρά 3001 του ΟΣΕ** ήταν, μαζί με τη σειρά 3004 η νεότερη σειρά αυτοκινηταμάξων που βγήκε από τη λειτουργία της από την ΤΡΑΙΝΟΣΕ. Είναι δίδυμη και ντιζελοκίνητη και κατασκευάστηκε το 1959 από την Billard στη Γαλλία. Συγγενεύει με την αυτοκινητάμαξα σειράς 3004. Συνολικά, υπάρχουν 3 τέτοιες αυτοκινητάμαξες, με αρίθμηση 3001-3003. Χωράνε μέχρι 82 επιβάτες, 19 στην 1η θέση, 63 στην 2η, διαθέτουν κινητήρα ΟΠΕ, με συνδυασμένη δύναμη των 294KW και μπορούν να φτάσουν ταχύτητες μέχρι τα 40 χιλιόμετρα την ώρα στη συμβατική χάραξη και 12 στην οδοντωτή.

Έχουν σχεδιαστεί ειδικά για τον Οδοντωτό σιδηρόδρομο και είναι προσαρμοσμένες στις ανάγκες της γραμμής. Επίσης, είναι ηλεκτροκίνητες, με την ηλεκτρική ενέργεια να παράγεται από ηλεκτροκινητήρα του μεσαίου οχήματος 

Το πρώτο όχημα λέγεται Ν 1, βρίσκεται πάντα προς την κατεύθυνση του Διακοπτού έχει 4 άξονες και απόβαρο 11 τόνων. Εκεί βρίσκονται οι ηλεκτροκινητήρες και οι κινητήριοι τροχοί, κι έτσι ονομάζεται "Κινητήριο όχημα". Το μεσαίο όχημα λέγεται Ν 2 και έχει βάρος 7 τόνων. Ονομάζεται Όχημα Παραγωγής Ενέργειας (Ο.Π.Ε.), καθώς εκεί παράγεται η ενέργεια για τον συρμό. Το τελευταίο όχημα ονομάζεται Ν 2 και βρίσκεται πάντα προς την κατεύθυνση των Καλαβρύτων και έχει 4 άξονες. Λέγεται κατευθυντήριο, λόγω του χειρηστηρίου του. Διαθέτει κι έναν οδοντωτό τροχό για τροχοπέδηση. 

## Ιστορικό
Το 1959, οι ΣΠΑΠ, παρέλαβαν τις αυτοκινητάμαξες σειράς 3001, στα πλαίσια αναβάθμισης της γραμμής του Οδοντωτού. Οι 3 νέοι συρμοί είχαν την ικανότητα να φτάσουν μεγαλύτερες μειώνοντας το χρόνο ταξιδιού από δυόμισι ώρες σε 85 λεπτά. Χρησιμοποιήθηκαν σε εκδρομικές αμαξοστοιχίες στη γραμμή του Οδοντωτού Διακοπτού-Καλαβρύτων. Αργότερα, οι ΣΕΚ παρήγγειλαν τρεις νέες δηζελάμαξες εύρους 750 χιλιοστών, οι οποίες αποτελούσαν τη συμπληρωματική προμήθεια των αυτοκινηταμάξων σειράς 3001, αλλά πιο ισχυρές. Αριθμήθηκαν 3004 έως 3006. Μετά την παραλαβή, ο χρόνος ταξιδιού μειώνεται στα 70 λεπτά και η έλξη ατμού αποσύρεται και εισάγεται η έλξη ντίζελ. Έτσι, αποσύρονται και οι συρμοί με τις ατμοκίνητες μηχανές σειράς ΔΚ. Αποφασίστηκε, ωστόσο, μία από αυτές (Η ΔΚ8001) να παραμείνει ως μουσειακός συρμός. Οι συρμοί παρέμειναν μέχρι το 2009, που οι αυτοκινητάμαξες σειράς 3107 τέθηκαν σε υπηρεσία, αντικαθιστώντας τους.

## Παραπομπές


## Πηγές
* http://www.odontotos.com/
* http://www.railfaneurope.net/list/greece/greece_ose.html 

3
Πεπίνος του Βερμαντουά

Ο **Πεπίνος**, γαλλ. Pépin (817 - μετά το 850) από τον Οίκο των Καρολιδών ήταν ο πρώτος κόμης του Βερμαντουά.

## Βιογραφία
Ήταν ο μόνος γιος του Βερνάρδου της Λομβαρδίας και της Κουνιγκούντας (του Λoν;). 

Ο Πεπίνος έγινε ο πρώτος κόμης του Βερμαντουά. Ήταν κύριος του Σανλί, του Περόν και του Σαιν-Καντέν. Απεβίωσε μετά το 850 και τον διαδέχθηκε ο γιος του Χέρμπερτ Α΄ ως κόμης του Βερμαντουά.

## Οικογένεια
Το όνομα της συζύγου του δεν μας είναι γνωστό. Είχε τέκνα:
* Μπερνάρ π. 845-πριν το 893, κόμης του Λoν (Laon) .
* Πεπίν π. 846-893, κόμης του Σανλί και κύριος του Βαλουά .
* Ερβέρτος Α΄ π. 850-907  .
* Κουνιγκούντα (;).

## Αναφορές στις Πηγές


## Πηγές
*Dunbabin, Jean (2000). France in the making, 843-1180. Oxford University Press.
*McKitterick, Rosamond (1999). The Frankish Kingdoms under the Carolingians. Pearson Education Limited.

Κατηγορία:Δυναστεία των Καρολιδών
Αλ Λιθ

Το **Αλ Λιθ** () είναι πόλη στην περιοχή Τιχάμα στην ακτή της Ερυθράς Θάλασσας, νοτιοδυτικά της ιερής πόλης της Μέκκας στη Σαουδική Αραβία. Είναι η πέμπτη μεγαλύτερη πόλη σε πληθυσμό στην Επαρχία Μακά και ένα από τα μεγάλα λιμάνια του Βασιλείου της Σαουδικής Αραβίας στην Ερυθρά Θάλασσα. Το Μικάτ Γιαλαμλάμ βρίσκεται βόρεια του Αλ Λιθ. Ο εκτιμώμενος πληθυσμός του Αλ Λιθ είναι πάνω από 72.000 άτομα. 

## Γεωγραφία
Βρίσκεται 180&#x20;χιλιόμετρα νοτιοδυτικά από την ιερή πόλη της Μέκκας και 190&#x20;χλμ. νότια της Τζέντα. Τα βόρεια χωριά του δήμου της πόλης βρίσκονται μόλις 90&#x20;χιλιόμετρα μακριά από τη Μέκκα. Εκτείνεται στα βουνά Χετζάζ και Αντχάμ και εκτείνεται μέχρι την Ταΐφ στα ανατολικά και νότια μέχρι την πόλη Αλ Κουνφουντάχ. Ο διεθνής παραλιακός δρόμος Τζέντα - Τζιζάν περνά από την πόλη.

## Ιστορία και προφίλ
Το Αλ Λιθ πήρε το όνομά του από την Κοιλάδα Λέιθ, η οποία βρίσκεται κοντά στο χωριό Γκουμαϋκάχ. Το Αλ Λιθ σήμερα είναι ένα εμπορικό λιμάνι που δέχεται προσκυνητές και προϊόντα από όλες τις γωνιές του κόσμου. Στο παρελθόν, ήταν ένα μεγάλο εμπορικό λιμάνι που δεχόταν πλοία από το Τζιζάν, τηνΥεμένη, και τις ακτές της Αφρικής και εξήγαγε τα εν λόγω εμπορεύματα στη Μέκκα και τη Τζέντα.

Το Αλ Λιθ είναι μία από τις τοποθεσίες υποβρύχιων καταδύσεων.

## Δείτε επίσης
* Κατάλογος πόλεων της Σαουδικής Αραβίας

## Παραπομπές


Κατηγορία:Πόλεις της Σαουδικής Αραβίας
Σχέδιο Λίμνες

Το **Σχέδιο Λίμνες**ήταν στρατιωτικό σχέδιο του Δημοκρατικού Στρατού Ελλάδος (ΔΣΕ) που εγκρίθηκε κοντά στις Λίμνες Πρέσπες το 1947. Ο στόχος ήταν η δημιουργία απελευθερωμένης περιοχής σε Μακεδονία και Θράκη με κέντρο τη Θεσσαλονίκη και η μετατροπή του ΔΣΕ σε τακτικό στρατό για την επίτευξη αυτού του στόχου. Το σχέδιο εγκρίθηκε το 1947 από την 3η ολομέλεια της ΚΕ του ΚΚΕ, στις 11-12 Σεπτεμβρίου. Σύμφωνα με το σχέδιο αυτό ο ΔΣΕ θα τριπλασίαζε τη στρατιωτική δύναμή του ως την άνοιξη του 1948.

## Παραπομπές


Κατηγορία:Ελληνικός Εμφύλιος 1946 - 1949
Μπεχιτζέ Χανιμεφέντι

Η **Μπεχιτζέ Χανιμεφέντι** (Οθ. Τούρκικα:بهيجة معام) (Τούρκικα: *Behice Hanımefendi*, 10 Οκτωβρίου 1882 - 25 Οκτωβρίου 1969) ήταν η δωδέκατη σύζυγος του σουλτάνου Αμπντούλ Χαμίτ Β΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Dördüncü İkbal Behice Hanım Efendi Hazretleri***

## Βιογραφία
Η Μπεχιτζέ Χανιμεφέντι γεννήθηκε στις 10 Οκτωβρίου 1882 στο Ανταπαζαρί, και ήταν κόρη του Αλμπούς Μπέη Μάαν και της συζύγου του Ναζλί Χανίμ Κουτσμπά. 

Το πραγματικό της όνομα ήταν Μπεχιγιέ. Σε ηλικία δεκαοχτώ ετών παντρεύτηκε τον Αμπντούλ Χαμίτ στο Παλάτι Γιλντίζ στις 10 Μαΐου 1900. Με τη γέννηση των παιδιών της, η Μπεχιτζέ αύξησε τις δαπάνες της.

Το 1924, πήγε μαζί με το γιο της Αχμέτ στη Νάπολη. Το 1969, της επετράπη να επιστέψει στην Τουρκία, όπου πέθανε στις 25 Οκτωβρίου 1969 σε ηλικία 87 ετών, και θάφτηκε στο κοιμητήριο Γιαχιά Εφέντι.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Ερβέρτος Α΄ του Βερμαντουά

Ο **Ερβέρτος Α΄** (Γαλλική γλώσσα : *Herbert I de Vermandois*, 850-907) από τον Οίκο των Καρολιδών ήταν κόμης του Βερμαντουά (892 - 907), Κόμης του Μω (896 - 907) και του Σουασόν (889 - 907).

## Βιογραφία
Ήταν γιος του Πεπίνου, κόμη του Βερμαντουά. Η μητέρα του δεν είναι γνωστή από πηγές, αλλά ο ιστορικός Κ. Φ. Βέρνερ υποθέτει ότι ήταν κόρη του Θευδέριχου των Νίμπελουνγκ. 

Του δόθηκε η κομητεία του Σουασόν πριν το 889 και υπερασπίστηκε το Ουάζ έναντι των εισβολών των Βίκινγκς. Ήταν σύγχρονος του Βαλδουίνου Β΄ μαργράβου της Φλάνδρας και εγγονός του Βερνάρδου της Λομβαρδίας, εγγονού του Καρλομάγνου. Ήλεγχε το Σαιν-Καντέν και το Περόν και δραστηριοποιείτο στην κοιλάδα του ποταμού Σομ. Ο Ραούλ, κόμης του Καμπραί του επιτέθηκε και ο Ερβέρτος Α΄ τον αιχμαλώτισε, αλλά αντί να ζητήσει λύτρα, τον σκότωσε. Τότε ο αδελφός του Ραούλ, Βαλδουΐνος Β΄ τον δολοφόνησε το 907.

Ο Ερβέρτος Β΄ για να πετύχει συμμαχία με τον Ροβέρτο Α΄ της Δυτικής Φραγκίας (Νευστρίας), είχε δώσει τον γιο του Ερβέρτο Β΄ σύζυγο στην Αδέλα, κόρη του Ροβέρτου από τον πρώτο του γάμο και την κόρη του Βεατρίκη ως δεύτερη σύζυγο στον ίδιο τον Ροβέρτο.

## Οικογένεια
Νυμφεύθηκε την Μπέρτα του Μορβίς και είχε τέκνα:
* Ερβέρτος Β΄ απεβ. 943, κόμης του Βερμαντουά, νυμφεύτηκε την Αδέλα κόμισσα του Μω, κόρη του Ροβέρτου Α΄ της Δυτικής Φραγκίας (Γαλλίας).
* Βεατρίκη περ. 880-931, παντρεύτηκε τον Ροβέρτο Α΄ της Δυτικής Φραγκίας (Γαλλίας).
* Κουνιγούνδη απεβ. μετά το 943, παντρεύτηκε τον Όντο των Κορραδιδών, κόμη του Βέττεραου, εξάδελφο του Κορράδου Α΄ της Αντολικής Φραγκίας (Γερμανίας).

## Παραπομπές


## Πηγές
* Dunbabin, Jean (2000): *France in the making, 843-1180*, Oxford University Press
* McKitterick, Rosamond (1999): *The Frankish Kingdoms under the Carolingians*, Pearson Education Limited
* Riché, Pierre (1993): *The Carolingians; A Family who Forged Europe*. Μετάφρ. Allen, Michael Idomir. University of Pennsylvania Press.

Ερβερτος 01 Βερμαντουα
Ολλανδικό πρωτάθλημα ποδοσφαίρου ανδρών 1994-95

Το **Ολλανδικό πρωτάθλημα ποδοσφαίρου ανδρών 1994-95** ή αλλιώς η **Ερεντιβίζιε 1994-95** ήταν το 39ο πρωτάθλημα Ερεντιβίζιε. Ξεκίνησε στις 26 Αυγούστου 1994 και ολοκληρώθηκε στις 28 Μαΐου 1995. Ήταν η τελευταία σεζόν όπου ίσχυε το σύστημα βαθμολόγησης 2-1-0 (3 βαθμοί για νίκη, 1 βαθμός για ισοπαλία και 0 βαθμοί για ήττα).

Πρωταθλητής αναδείχθηκε ο Άγιαξ για 25η φορά στην ιστορία του, ενώ υποβιβάστηκαν στην Εέρστε Ντιβίζιε οι Μάαστριχτ και Ντόρντρεχτ. Την είσοδο στο Τσάμπιονς Λιγκ 1995-96 κέρδισε ο Άγιαξ, στο Κύπελλο ΟΥΕΦΑ 1995-1996 οι Ρόντα και Αϊντχόφεν, στο Κύπελλο Κυπελλούχων 1995-96 η Φέγενορντ, ενώ στο Κύπελλο Ιντερτότο 1995 οι Χέρενφεν και Χρόνινγκεν.

## Ομάδες
Συνολικά 18 ομάδες αγωνίστηκαν στη συγκεκριμένη σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 1993-94.

## Βαθμολογία

## Αποτελέσματα

Πράσινο: Νίκη γηπεδούχου ομάδας
Μπλε: Ισοπαλία
Κόκκινο: Νίκη φιλοξενούμενης ομάδας 

## Play-offs ανόδου/υποβιβασμού
**Όμιλος Α**

**Όμιλος Β**

## Παραπομπές

## Εξωτερικοί σύνδεσμοι
*RSSSF

Κατηγορία:Έρεντιβιζι
Κατηγορία:Εγχώρια ποδοσφαιρικά πρωταθλήματα 1994-1995
Λεονάρντο Μπονούτσι

Ο **Λεονάρντο Μπονούτσι** (*Leonardo Bonucci*, 1 Μαΐου 1987) είναι Ιταλός πρώην διεθνής ποδοσφαιριστής που αγωνιζόταν στη θέση του αμυντικού.

## Καριέρα
### Σε συλλόγους
Αγωνίζεται επαγγελματικά από το 2005 ξεκινώντας την καριέρα του από τη Βιτερμπέζε και στη συνέχεια έπαιξε σε διάφορους ιταλικούς συλλόγους.

Tο 2010 υπέγραψε στη Γιουβέντους με την οποία κέρδισε έξι πρωταθλήματα και αγωνίστηκε σε δύο τελικούς του Champions League (2015 και 2017).

Το καλοκαίρι του 2017 πήρε μεταγραφή για τη Μίλαν, καθώς, όπως δήλωσε, χάθηκε ο δεσμός του με τη Γιουβέντους. Έναν χρονο αργότερα, τον Αύγουστο του 2018, επέστρεψε στη Γιουβέντους.

### Στην εθνική ομάδα
Παίζει από το 2010 στην εθνική ομάδα, με την οποία έφτασε στον τελικό του Euro το 2012 και κέρδισε το χάλκινο μετάλλιο στο Κύπελλο Συνομοσπονδιών του 2013.

Ήταν στο ρόστερ της ομάδας στο Μουντιάλ του 2010 και του 2014 και στο Euro του 2012 και του 2016. Επίσης, ήταν μέλος της αποστολής της Ιταλίας η οποία κατέκτησε το Euro 2020. Ο ίδιος ήταν μέλος της ομάδας του τουρνουά.

## Παραπομπές


Κατηγορία:Ιταλοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Ίντερ
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Τζένοα
Κατηγορία:Ποδοσφαιριστές Φενέρμπαχτσε
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:FIFA Century Club
Κατηγορία:Ιππότες του Τάγματος της Αξίας της Ιταλικής Δημοκρατίας
Κατηγορία:Ποδοσφαιριστές 1. ΦΚ Ουνιόν Βερολίνου
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές Μπούντεσλιγκα
Κατηγορία:Ιταλοί ποδοσφαιριστές στο εξωτερικό
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Γκέραρντ Φίλιπς

Ο **Γκέραρντ Φίλιπς**(πλήρες ονοματεπώνυμο **Γκέραρντ Λεονάρντο Φρέντερικ Φίλιπς**)(Ζαλτμπόμελ 9 Οκτωβρίου 1858 - Χάγη 26 Ιανουαρίου 1942) ήταν Ολλανδός βιομήχανος ο οποίος ίδρυσε στο Αϊντχόφεν την ομώνυμη εταιρεία παραγωγής ηλεκτρικών λαμπτήρων και λοιπών ηλεκτρικών συσκευών.

## Πρώτα χρόνια
Γεννήθηκε στο Ζαλτμπόμελ της Ολλανδίας. Η πόλη αυτή βρίσκεται στις όχθες του ποταμού Βαάλ. Θείος του ήταν ο Καρλ Μαρξ και ο πατέρας του ήταν γνωστός τραπεζίτης. Όμως εκτός από αυτό, είχε στην κατοχή του μια καπνοβιομηχανία, ένα εργοστάσιο παραγωγής καφέ, ένα εκκοκιστήριο και μια μεγάλη Μονάδα Φυσικού Αερίου. Ο Γκέραρντ σπούδασε Πολιτικός Μηχανικός στο Πανεπιστήμιο Τεχνολογίας του Ντελφτ και στη συνέχεια Μηχανολόγος Μηχανικός επειδή απ' τα εφηβικά χρόνια του τον είχε συναρπάσει ο ηλεκτρισμός και τα φαινόμενά του. Από 20 ετών πειραματιζόταν επάνω στους ηλεκτρικούς λαμπτήρες πυρακτώσεως τους οποίους είχε παρουσιάσει ο Αμερικανός Τόμας Έντισον για 1η φορά το 1879 και ο ίδιος είχε δει λίγο αργότερα σε μια Έκθεση Τεχνολογίας στο Ντελφτ ως φοιτητής. Το 1883 μόλις πήρε και το 2ο πτυχίο του ανά χείρας, ταξίδεψε στη Γλασκόβη όπου εργάστηκε ως επιβλέπων Μηχανικός σ' ένα ναυπηγείο για την εγκατάσταση συστημάτων φωτισμού στα πλοία της πλοιοκτήτριας εταιρείας. Μέχρι το 1891 που ίδρυσε την ομώνυμη εταιρεία, ο Φίλιπς ο οποίος όπως αναφέρω και πιο πάνω, είχε συναρπαστεί σε πολύ μεγάλο βαθμό απ' τον ηλεκτρισμό, πήγε και μαθήτευσε στο Πανεπιστημιακό Εργαστήριο του Γουίλιαμ Τόμσον και στη συνέχεια δέχτηκε πρόσκληση απ' το Διευθυντή του σημερινού Κολοσσόυ Brush ο οποίος είναι η εταιρεία η οποία ηλεκτροδοτεί το Ηνωμένο Βασίλειο κι έχει έδρα το Λονδίνο και ταξίδεψε για λογαριασμό του στο Βερολίνο προκειμένου να διαπιστώσει αν οι συνθήκες ήταν ευνοϊκές για την επέκταση των δραστηριοτήτων του συγκεκριμένου Κολοσσού στη Γερμανία. Μόλις ολοκλήρωσε τη μελέτη του, επέστρψε στο Ηνωμένο Βασίλειο κι εκεί τον προσέλαβε ο Διευθυντής της Γερμανικής Εταιρείας ηλεκτρικών συσκευών AEG και τον τοποθέτησε ως αντιπρόσωπο της εταιρείας στο Άμστερνταμ. Ο Φίλιπς την πρόσκληση αυτή την δέχτηκε με πολύ μεγάλη χαρά όμως δεν έμεινε στα καθήκοντά του αυτά για πολύ.

## Η ίδρυση της Φίλιπς
Στις 15 Μαΐου του έτους 1891, ο Φίλιπς ίδρυσε στο Αϊντχόφεν την εταιρεία Φίλιπς σ' ένα παλιό κι εγκαταλειμμένο κτίριο της πόλης. Αρχικά η εταιρεία δεν παρήγαγε τίποτε άλλο εκτός από ηλεκρικούς λαμπτήρες πυρακτώσεως. Σιγά σιγά όμως όσο περνούσαν τα χρόνια άρχισε να παράγει κι άλλες ηλεκτρικές συσκευές όπως ηλεκρικές σκούπες, τηλεοράσεις κλπ.

## Προσωπική ζωή
Ο Φίλιπς το 1896 νυμφεύθηκε με τη σύζυγό του **Τζοάνα** χωρίς ν' αποκτήσουν παιδιά.

## Θάνατος
Ο Φίλιπς έφυγε από τη ζωή στις 26 Ιανουαρίου του έτους 1942 σε ηλικία 83 ετών στη Χάγη και τότε η Φίλιπς του είχε γίνει όχι μόνο ένας μεγάλος Κολοσσός της Παγκόσμιας Τεχνολογίας αλλά και προπύργιο της θεωρητικής και πρακτικής έρευνας.

## Παραπομπές


Κατηγορία:Ολλανδοί βιομήχανοι
Κατηγορία:Ολλανδοί μηχανικοί
Αρτεμισινίνη

Η **αρτεμισινίνη** είναι μια χημική ένωση που ανήκει στα φυσικά προϊόντα και χρησιμοποιείται για τη θεραπεία της ελονοσίας που προκαλείται από το παράσιτο *Plasmodium falciparum*. Ανακαλύφθηκε από την κινέζα χημικό Του Γιουγιού ως συστατικό του φυτού *Artemisia annua*, το οποίο χρησιμοποιείται στην παραδοσιακή κινέζικη ιατρική. Η ανακάλυψή της τιμήθηκε με το Νόμπελ Ιατρικής το 2015. Η αρτεμισινίνη ανήκει στην κατηγορία των σεσκιτερπενικών λακτονών. Στη χημική της δομή απαντάται μια ασυνήθιστη γέφυρα υπεροξειδίου, χαρακτηριστικό στο οποίο οφείλεται και η ανθελονοσιακή της δράση. 

Η αρτεμισινίνη σε συνδυασμό με ορισμένα ημισυνθετικά ανάλογα της χρησιμοποιείται ως και σήμερα για την αντιμετώπιση της ελονοσίας. Ωστόσο, η χαμηλή βιοδιαθεσιμότητα και το υψηλό κόστος παραγωγής τους, καθιστούν τη θεραπεία βασισμένη στην αρτεμισινίνη, ασύμφορη. Ο Παγκόσμιος Οργανισμός Υγείας συνιστά τη συνδυαστική θεραπεία με αρτεμισινίνη και κάποιο άλλο ανθελονοσιακό φάρμακο, ως θεραπεία επιλογής για την ελονοσία.

## Αναφορές


Κατηγορία:Αντιμολυσματικοί παράγοντες
Κατηγορία:Οργανικά υπεροξείδια
Μιλένα Μικόνι

Η **Μιλένα Μικώνη** (ιταλικά: Milena Miconi, γεννημένη στο Ρώμη στις 15 Δεκεμβρίου 1971) είναι Ιταλίδα ηθοποιός.

Αφού σπούδασε υποκριτική, στις αρχές της δεκαετίας του '90 ξεκίνησε την καριέρα της ως ηθοποιός σε φωτορομάντζα και ως μοντέλο. 

Είναι πρέσβειρα του οργανισμού *Parent Project*.

## Φιλμογραφία


## Θέατρο

* *Μονόπρακτοι* του Αντόνιο Σερράνο
* 1985 - *Se ne cadette o' Teatro* του Bruno Colella
* 1993 - *La voglia matta* του Attilio Corsini
* 1999 - *[[Οι Τρεις Σωματοφύλακες]]* του Pino Ammendola και Nicola Pistoia
** *Il giorno della civetta* di Fabrizio Catalano
** *Buffoni e piacioni* του Castellacci & Pingitore
* 2000 - *Burini e Cocottes* του Castellacci & Pingitore
* 2007 - *Gli uomini preferiscono le bionde*
* 2012 - *Campo dei fiori* του Pino Quartullo
* 2013 - *Il tempo delle mail* της Giulia Ricciardi
* 2014 - *Forbici e follia*

## Παραπομπές


## Εξωτερικοί σύνδεσμοι

*  

Κατηγορία:Ιταλίδες ηθοποιοί θεάτρου
Κατηγορία:Ιταλίδες ηθοποιοί κινηματογράφου
Κατηγορία:Ιταλίδες ηθοποιοί τηλεόρασης